open-index/open-wikipedia-markdown huggingface dataset:
Birmingham

**Birmingham** er Englands nest største by, med rundt 1,1 millioner innbyggere. Den ligger i det seremonielle grevskapet West Midlands, og er administrasjonsby for regionen Vest-Midlands. Byen er en enhetlig myndighet. Tar man med omkringliggende byer, som i praksis er forsteder til Birmingham (Birmingham Metropolitan Area), er befolkningen rundt 3,6 millioner.

Byen går ofte under kallenavnet *Brum*, og dialekten som snakkes der kalles *Brummie*. Et eldre, lokalt navn på byen er *Brummagem*.

Birmingham har en av de mest etnisk og kulturelt blandede befolkninger i Storbritannia. Det er store grupper fra Vestindia og India, og en stor gruppe fra Irland, samt betydelig innslag av mennesker fra andre deler av verden. Byens parade på St. Patricks dag er den tredje største i verden, etter New York og Dublin.

Det er omkring 60&nbsp;km med kanaler innenfor bygrensen, og de fleste av dem er fortsatt farbare. Kanalene var sentrale i byens vekst under den industrielle revolusjon. Det nevnes ofte at Birmingham faktisk har flere kilometer med kanaler enn Venezia; det er korrekt, men en urettferdig sammenligning da Birmingham er en svært mye større by.

## Historie

Området var bebodd i romersk tid, og det gikk flere romerske veier dit. Den var da først og fremst en militærgarnison.

I angelsaksisk tid var Birmingham en liten landsby. Den første skriftlige kilde som nevner den er *[[Domesday Book]]* (1086). Historisk har byen tilhørt Warwickshire.

I det 12. århundre ble landsbyen et markedssted, og innen det 17. århundre hadde den blitt et viktig produksjonssted. Den var særlig kjent for produksjon av håndvåpen. Mye av våpnene til Oliver Cromwells styrker under borgerkrigen ble laget i Birmingham.

Under den industrielle revolusjon nøt byen godt av kull- og jernforekomster i nærheten, samt at det allerede fantes mye god arbeidskraft. Den kunne derfor vokse til et stort indudstrisenter. I begynnelsen av det 19. århundre ble Birmingham sentrum i det britiske kanalnettverket, og senere i jernbanenettverket.

I viktoriansk tid vokste befolkningen til over en halv million, og byen ble dermed den nest største i Storbritannia. Den fikk status som *city* i 1889.

Under andre verdenskrig ble byen kraftig bombet, og sentrum måtte derfor renoveres og gjenoppbygges i 1950- og 1960-årene. Birmingham ble etter dette ofte beskrevet som en «betongjungel», og ble jevnt over omtalt som en stygg by.

I senere år har sentrum blitt grundig renovert, blant annet med små grønne lunger, restaurering av gamle gater, bygninger og kanaler, og fjerning av upopulære fotgjengerunderganger.

## Eksterne lenker
* 
*
Douglas Adams

**Douglas Noël Adams** (1952–2001) var en innflytelsesrik britisk forfatter, humorist og manusforfatter, kjent for sitt arbeid med *[[Doctor Who]]*, *[[Haikerens guide til galaksen]]* og romanene om den holistiske detektiven Dirk Gently.

Adams har også produsert en rekke teksteventyrspill.

Douglas Adams var en miljøvernsaktivist og beskrev seg selv som en «radikal ateist». Den kjente biologen og forfatteren Richard Dawkins møtte sin kone gjennom vennskap med Adams og dediserte boken *[[Gud – en vrangforestilling]]* til vennen. I boken beskriver Dawkins hvordan Adams kom fram til sin forståelse av evolusjon. Douglas Adams var en teknologisk entusiast og skrev om fenomener som e-post og Usenet før de ble allment kjent. Siste delen av livet var han en ettertraktet foreleser om temaer som teknologi og miljø.

Til minne om Adams feires håndkledagen hver 25. mai.  Ifølge hans bokserie Haikerens guide til galaksen er et håndkle en av de mest nyttige gjenstandene en haiker kan ha med på reise gjennom universet.  

## Film, TV og radio (utdrag)
I 2016 hadde en TV-serie basert på romanen *Dirk Gently's Holistic Detective Agency* premiere på Netflix. Serien var regissert av Max Landis, og hovedrollene ble spilt av Samuel Barnett, Elijah Wood og Hannah Marks.  

## Bibliografi

### [[Haikerens guide til galaksen]]

* *Haikerens guide til galaksen* (originaltittel: *The Hitchhiker's Guide to the Galaxy*, 1979)
* *Restauranten der universet slutter* (originaltittel: *The Restaurant at the End of the Universe*, 1980)
* *Livet, universet og alt mulig* (originaltittel: *Life, the Universe and Everything*, 1982)
* *Ha det, og takk for all fisken* (originaltittel: *So Long, and Thanks for All the Fish*, 1984)
* *Stort sett harmløs* (originaltittel: *Mostly Harmless*, 1992)

Trilogien (som på morsomt vis består av fem bøker) ble opprinnelig skrevet som et radiomanus for BBC og finnes også som TV-serie. Et kjennetegn ved de forskjellige versjonene er at innholdet varierer sterkt fra format til format. Det er også laget en spillefilm.

### Dirk Gently

* *Dirk Gently's Holistic Detective Agency* (1987)
* *The Long Dark Teatime of the Soul* (1988)
* *[[Dirk Gentlys Holistiske Detektivbyrå]]* (1987; på norsk 2010 i Sverre Knudsens oversettelse)

### Andre bøker

* *The Meaning of Liff* (1983), kreativ ordbok (sammen med John Lloyd)
* *Last Chance to See* (1991), om truede dyrearter
* *Starship Titanic* (1997, sammen med Terry Jones), om det største og flotteste romskipet som noensinne er bygget og som ingenting kan gå galt med 
* *The Salmon of Doubt* (2002, på norsk 2003: *En bedrøvet laks*), tekstsamling, inkludert et utkast til en ufullendt Dirk Gently-roman

## Referanser


## Se også
* 42 (tall)
* Babelfisk
* Monty Python

## Eksterne lenker
* 
* Intervju med Douglas Adams
* Guardian: Lenkesamling – engelsk
*  
*
Dogmefilm

**Dogmefilm** er et konsept som ble introdusert under Cannes filmfestival i 1995 av et dansk kollektiv av filmregissører som kalte seg **Dogme 95**. Kollektivet ble startet av Lars von Trier og Thomas Vinterberg for å være en motvekt mot kommersialiseringen av filmen og det store fokuset på effektmakeri. 

Dogme 95 ønsket å flytte fokuset over på den gode fortelling ved å utfordre den etablerte måten å tenke filmproduksjon på. Derfor laget de et kyskhetsløfte som regissørene måtte skrive under på. De mest kjente dogmefilmene er *[[Festen]]* (Vinterberg) og *[[Idiotene]]* (Trier).

## De ti dogmene

# Filming må gjøres på stedet. Å filme i studioer er strengt forbudt. Rekvisitter kan ikke bringes inn på innspillingsstedet. Er en spesiell rekvisitt nødvendig for handlingen, må den allerede finnes der.
# Lyd må aldri produseres separat i forhold bildene og omvendt. Musikk kan ikke brukes om den ikke allerede finnes der det filmes.
# Kameraet må være håndholdt. Kamerastativ er forbudt. Filmingen må foregå der filmen foregår.
# Filmen må være i farger. Kunstig lys er ikke tillatt. Om en scene får for lite lys må den klippes vekk eller et lite lys kan festes til kameraet.
# Optisk manipulering og bruk av kamerafilter er ikke lov.
# Filmen skal ikke inneholde overfladisk handling (våpen, mordere o.l. bør ikke forekomme).
# Fremmedgjøring i tid og rom er forbudt (filmen foregår her og nå).
# Sjangerfilm aksepteres ikke.
# Filmformatet må være 1,375:1 35mm-film (Academy format).
# Regissøren er ikke kunstner og skal derfor ikke krediteres.

## Filmer
* *[[Festen]]* (1998) – Thomas Vinterberg
* *[[Idiotene]]* (1998) – Lars von Trier
* *[[Mifunes siste sang]]* (1999) – Søren Kragh-Jacobsen
* *[[The King Is Alive]]* – Kristian Levring
* *[[Lovers]]* – Jean-Marc Barr
* *[[Julien Donkey-Boy]]* – Harmony Korine
* *[[Interview]]* – Daniel H. Byun
* *[[Fuckland]]* – Jose Luis Marques
* *[[Babylon (film)|Babylon]]* – Vladan Zdravkovic
* *[[Chetzemoka's Curse]]* – Rick Schmidt, Maya Berthoud, Morgan Schmidt-Feng, Dave Nold, Lawrence E. Pado, Marlon Schmidt and Chris Tow
* *[[Diapason]]* – Antonio Domenici
* *[[Italiensk for begynnere]]* – Lone Scherfig
* *[[Amerikana]]* – James Merendino
* *[[Joy Ride]]* – Martin Rengel
* *[[Camera]]* – Rich Martini
* *[[Bad Actors]]* – Shaun Monson
* *[[Reunion (film)|Reunion]]* – Leif Tilden
* *[[Et rigtigt menneske]]* – Åke Sandgren
* *[[Når nettene blir lange]]* – Mona J. Hoel
* *[[Strass]]* – Vincent Lannoo
* *[[En kærlighedshistorie]]* – Ole Christian Madsen
* *[[Era Outra Vez]]* – Juan Pinzás
* *[[Resin (film)|Resin]]* – Vladimir Gyorski
* *[[Security, Colorado]]* – Andrew Gillis
* *[[Converging With Angels]]* – Michael Sorenson
* *[[The Sparkle Room]]* – Alex McAulay
* *[[Come Now]]*
* *[[Elsker dig for evigt]]* – Susanne Bier
* *[[The Bread Basket]]* – Matthew Biancniello
* *[[Dias De Boda]]* – Juan Pinzas
* *[[El Desenlace]]* – Juan Pinzas
* *[[Se til venstre, Der er en svensker]]* – Natasha Arthy
* *[[Residencia]]* – Artemio Espinosa Mc
* *[[Forbrydelser]]* – Annette K. Olesen
* *[[Cosi x Caso]]* – Cristiano Ceriello

## Eksterne lenker
* Dogme 95
Kvadratkilometer

**Kvadratkilometer** er en SI-enhet for måling av areal med symbolet **km²**.

Kvadratkilometer brukes i forbindelse med areal av store områder, land og sjøer.

1 km² er lik:
* arealet av et kvadrat hvor hver side er en kilometer lang
* &nbsp;m²
* 100 hektar
*  dekar

Og motsatt:
* 1 m² = 0,000 001 km²
* 1 hektar = 0,01 km²
* 1 dekar = 0,001 km²

## Referanser


## Eksterne lenker
*
Fugo

**Fugo-bombene** var Japans hemmelige våpen under andre verdenskrig. Den bestod av en hydrogenballong med en antipersonellbombe under. Den var beregnet slik at gassen skulle antenne og ballongen brenne opp ved vestkysten av USA. Japanerne bygget rundt  slike fugoer under krigen, men de sendte bare i vei . Man er ikke helt sikre men man regner med at rundt 300 kom frem i USA og Canada. De eneste ofrene for fugoene var en kvinne og fem barn som var på utflukt.

Da amerikanerne først hørte om bombene trodde de ikke på det.Amerikanerne var redde for at Japan kunne bruke ballongene til bakteriologisk og kjemisk krigføring.

Ballongene var omtrent ti meter i diameter og inneholdt 5791 m³ hydrogen. Man regner med at flesteparten av UFO-observasjonene i USA i siste halvdel av 1940-årene var Fugoer.

## Referanser
Ydalar

**Ydalar** eller **Ydaler** (norrønt *Ýdalir*, «Yr» er det norrøne ordet for barlind, det beste emne for buer) i betydningen «barlind-dalen», er i henhold til norrøn mytologi det sted i utkanten av Åsgard hvor guden Ull har sin bolig. Navnet har sammenheng med Ulls rolle som gud for blant annet bueskyting. Barlind ble mye brukt til buer (til og med ismannen Ötzi hadde bue av barlind). Ydalar er omtalt i *[[Den eldre Edda]]* som ble satt sammen på 1200-tallet fra eldre tradisjoner. 

## Vitnemål
Ydalar er utelukkende bevitnet i vers 5 av diktet *[[Grimnismål]]* som er samlet i manuskriptet *Den eldre Edda* hvor Odin under forkledningen og dekket av å være Grimne forteller den unge Agnar at Ull eier en bolig som heter Ydalir. Verset er som følgende:

:*«Ydalar heiter*
:*der som Ull hev*
:*sine salar reist;*
:*Alvheim Frøy fekk*
:*i fyrndeheimen*
:*av tivar i tann-fe.»* 

## Teorier
I sin diskusjon av Ydalar kommenterte Henry Adams Bellows at «treet til barlind ble brukt for buer i Norden, akkurat som det ble gjort lenge etter i England.» Rudolf Simek mener at «denne forbindelsen av gud med barlind, av det tre som buer ble gjort av (sammenlign ýbogi med [engelske] 'yew bow' har ført til at Ull ble sett på som en gud av buen.» Mens Valhall «er velkjent ettersom det spiller en slik andel i billedgjøringen av krig og død,» i henhold til Hilda Ellis Davidson, har betydningen av andre haller i norrøn mytologi, som Ydalar, og gudinnen Frøyas bolig Folkvang, gått tapt.

Anne Holtsmark har gitt en mer gjennomtenkt kommentar til Ulls bolig Ydalar. Boligen hans er nevnt mellom de elleve gudeheimene som *Grimnesmål* kjenner til, og guden Ull har øyensynlig vært en viktig gud for dikteren av *Grimnesmål*. Av samtlige guder er Ulls bolig den som blir nevnt først. Odin sier på slutten av diktet at han vil lønne Agnar for god drikk: 

:*«Ulls vennskap og alle æsers*
:*får den som tek først på elden, *
:*for æsers heimar*
:*skal liggje opne*
:*for den som lyftar av kjelen.»*

## Referanser


## Litteratur
* *Edda*, Edda-kvede (Den eldre Edda), oversatt av Ivar Mortensson-Egnund, Det Norske Samlaget 2002.
* Bellows, Henry Adams (oversetter) (2004): *The Poetic Edda: The Mythological Poems*. Courier Dover Publicans. ISBN 0486437108
* Davidson, Hilda Roderick Ellis (1993): *The Lost Beliefs of Northern Europe* (illu. utg.). Routledge. ISBN 0415049377
* Holtsmark, Anne (1990): *Norrøn mytologi. Tru og mytar i vikingtida*. Det Norske Samlaget. ISBN 82-521.3344-4
* Simek, Rudolf (oversatt av Angela Hall, 2007): *Dictionary of Northern Mythology*. D.S. Brewer. ISBN 0859915131

## Se også
* Yven
Minibank

En **minibank** er en maskin som lar brukere som identifiserer seg med et personlig bankkort og tilhørende PIN-kode ta ut kontanter og sjekke saldo på sine konti til enhver tid. Mange minibanker tar også mot kontanter eller sjekker, og lar folk kjøpe frimerker og ladekort for mobilabonnement basert på forhåndsbetaling. 

På den ene side må kunden gi seg selv service i stedet for at bankansatte utfører tjenestene. På den annen side er minibanken alltid tilgjengelig. 

Verdens første minibank ble installert i Enfield Town i London 27. juni 1967 av Barclays Bank. 

I Norge ble de første kontantautomater tatt i bruk i 1970 av 4 banker i Oslo.

I moderne minibanker identifiserer kundene seg med et plastkort med en magnetisk stripe som inneholder kundens kontonummer og andre data, og ved å taste inn et numerisk passord kalt PIN (personlig identifikasjonsnummer). Vanligvis, hvis denne koden blir slått inn feil for mange ganger, vil minibanken beholde kortet som en sikkerhetsprosedyre for å forhindre at kortet blir brukt av feil bruker.

Minibank er et begrep som bare finnes i norsk språk. På svensk kalles slike maskiner *uttagsautomat* eller *bankomat*, på dansk *pengeautomat* eller *hæveautomat* og på engelsk *ATM* (Automated teller machine).

## Se også
* Skimming
* Phishing
* Kortsvindel
* Nettbank

## Referanser


## Eksterne lenker
*
NKP (andre betydninger)

**NKP** kan referere til:
* Norges Kommunistiske Parti
* Norsk Kollektiv Pensjonskasse A/S, innfusjonert til Vital Forsikring i 1990
* Nepal Kamyunishta Parti
Ordfører

En **ordfører** er valgt som leder av en kommune og som møteleder for kommunestyre eller tilsvarende folkevalgte organ. Dennes valgte stedfortreder kalles **varaordfører**.

«Ordfører» eller «borgermester» benyttes i norsk språkbruk ofte også som betegnelse på tilsvarende funksjoner i andre land, som alternativ til en ordrett oversettelse eller direkte gjengivelse av den utenlandske tittelen.

Etter kommunestyre- og fylkestingsvalg møtes de folkevalgte til et konstituerende møte. Der velges først formannskap (i fylkeskommunene: fylkesutvalg), deretter velges ordføreren og varaordføreren blant medlemmene av formannskap/fylkesutvalg. Det konstituerende møtet skjer innen utgangen av oktober, og det nyvalgte kommunestyret, formannskapet og ordføreren trer i funksjon rett etter møtet.

Den tilsvarende rolle i en fylkeskommune kalles fylkesordfører. 

Ordføreren er kommunens øverste politiske leder, i motsetning til en rådmann, eller eventuelt et byråd, som er kommunens administrative leder. 

I enkelte kommuner var det forsøk med direkte ordførervalg i lokalvalgene fra 1999 til 2007.

## Se også
* Politisk ordfører, for danske politiske forhold.
* Borgermester

## Referanser


## Eksterne lenker
* 
* ks.no Håndbok for ordførere
Alfa

**Alfa** (Α, α) er den første bokstaven i det greske alfabetet.

Bokstaven alfa blir brukt i mange sammenhenger den dag i dag, ofte i betydningen «den første». Alfabetet er satt sammen av de to første bokstavene i det greske alfabetet, alfa og beta. Brukes i diverse uttrykk, som «alfa og omega» (*det første og det siste*)*I astronomien er alfa et stjernetegns lyseste stjerne (for eksempel Alfa Centauri; hovedstjernen i det nærmeste stjernesystemet vårt, ca. 4,3 lysår unna). I atferdsbiologien brukes alfa i begrepet «Alfa-hann/-hunn», som det ledende individet i en flokk. I fysikken er alfa et mål på de elektromagnetiske kreftene som holder de grunnleggende byggesteinene i materien sammen.
Befolkning

En **befolkning** er en mengde mennesker, eller organismer av en særskilt art, innen et spesielt avgrenset område og/eller en sosialt eller etnisk definert gruppe.

Begrepet «befolkning» kan brukes i forbindelse med stedets eller gruppens størrelse (se folketall), sammensetning/identitet (se etnisitet) eller økonomiske/sosiale forhold (se sosiologi).
Demografi er studiet av befolkningen og dens utvikling.
Selve ordet demografi kommer fra det greske ordet *demos* (folk) og *grafi* (skrive) og betyr befolkningsbeskrivelse.

## Norsk befolkningsstatistikk
Ved den første fullstendige folketellingen i Norge 1769 hadde landet 723&nbsp;618 innbyggere. Folkemengden viste svært liten vekst frem til 1814, men deretter fulgte en tiårsperiode med mer enn 1,7 % årlig vekst, den sterkeste vekst i landets historie. Folkemengden ble praktisk talt fordoblet 1815–65; den første millionen ble passert 1822, den neste 1890. Veksten ble vesentlig redusert fra 1860-årene, i første rekke som følge av utvandringen til Amerika.

1942 passerte folkemengden 3 millioner, i 1975 4 millioner og i oktober 2000 passerte folkemengden 4,5 millioner, og ved inngangen til 2005 hadde landet 4&nbsp;606&nbsp;363 innb. Fra 2005 til 2010 er befolknigen økt til 4&nbsp;676&nbsp;305 det vil si en vekst på ca. 70&nbsp;000 

I 1970-årene ble folketilveksten betydelig lavere enn tidligere, 0,5 % årlig mot 0,9 % og 0,8 % i hhv. 1950- og 1960-årene. Den årlige tilveksten ble ytterligere redusert i 1980-årene og var i perioden 1980–90 som helhet 0,4 % årlig. Lavest var tilveksten i 1984 (0,28 %). Siden har befolkningsveksten igjen økt, men den er noe varierende, i første rekke som følge av svingninger i nettoinnflyttingen fra utlandet. I årene 1986–90 økte folketallet med gjennomsnittlig 0,43 % årlig, og veksten økte i de to følgende femårsperiodene til 0,56 % årlig 1991–95 og 0,60 % 1996–2000. De fire årene 2001–04 økte så landets folketall med gjennomsnittlig 0,57 % årlig.

## Stasjonær befolkning
Når befolkningstallets vekst har stabilisert seg, og veksten i befolkningen er lik null, har vi en stasjonær befolkning.
Det er forventet at verdens befolkning blir stasjonær på slutten av århundret, eller på starten av neste århundre.

## Verdens mest befolkede by
Tokyo er verdens største by med en befolkning på 12 millioner i selve byen og 34 millioner når forstedene regnes med.

Asia er den mest befolkede verdensdelen. Antarktis er minst befolket.

## Se også
* Overbefolkning
*Liste over land og territorier etter fertilitetsrate

## Eksterne lenker
* 
* Temasider om befolkning, via FN-sambandet
* Befolkningstetthet i Norge fra Statistisk sentralbyrå
* Statistisk sentralbyrå: Befolkning
Liste over kjente ulver

**Liste over kjente ulver** inneholder både virkelige ulver (arter), ulvehistorier fra virkeligheten og historier fra fantasien.

## Virkelige ulver
# Ulv (*Canis lupus*) er den mest vanlige ulvearten og den som har flest underarter, deriblant vanlig ulv som finnes i Norge.
# Etiopisk ulv (*Canis simensis*) er den mest sjeldne ulvearten og den eneste som holder til i Afrika. Det finnes 2 kjente underarter.

## Ulvehistorier fra virkeligheten
* Gysingevargen, var en ulv som unnslapp fangenskap i Sverige i 1820 og drepte ni barn og en voksen.
* Beistet i Gévaudan, et eller flere ulvelignende dyr som drepte ca. 100 mennesker i Frankrike fra 1764 til 1767.

## Fiktive ulver
***Ulver fra [[norrøn mytologi]]:**
** Fenrisulven
** Månegarm, ulven som om natten jager lysdisen «Måne».
** Hate, et annet navn på *Månegarm*, sluker månen så blodet spruter over himmelen.
** Skoll, ulven som får makt til å sluke solen.
** Gere og Freke, Odins ulver

** Garm, ulven som vokter Hels inngang som kjører månevognen over himmelen.
***Ulver fra andre kulturers mytologi**
**Tvillingene **Romulus** og **Remus**, Romas grunnleggere, ble oppfostret av en ulvinne etter at moren *Rhea Silvia* ble tvunget til å kvitte seg med barna.
**Varulver

***Ulver fra [[eventyr]] og [[tegneserier]]:**
** Storeulv og Lilleulv i Disneys fantasiverden
** Fantomets «Ulv»
** Rødhette og ulven
** Per Ulv (*Wile E. Coyote*), ulven som jakter på Bippe Stankelbein (*Roadrunner*)
** Ulven og de sju geitekillingene

## Se også
* Liste over kjente ulvearter og underarter

## Referanser
C

:*Denne artikkelen omhandler bokstaven C. For annet bruk se [[C (andre betydninger)]]. Av tekniske grunner blir C# sendt hit, for [[programmeringsspråk]]et C# se [[C Sharp]]*

**C** er den tredje bokstaven i det latinske alfabetet. Den tilhører den gruppen bokstaver vi kaller konsonanter.
For seg selv uttales den som «se», brukt i ord varierer uttalen:

* *Cello*: tsj
* *Campus*: k
* *Cirka*: s

På norsk finner vi C kun i lånord og navn, og selv i lånord blir den ofte erstattet med s eller k.  Bokstaven stammer fra latin, og opprinnelig ble C alltid uttalt som «k», som i  Cicero og Cæsar (/kaisar/, opprinnelsen til ordet keiser). Den moderne bokstaven *c* uttales [s] foran *e*, *i*, *æ* og *ø*, og *k* foran *a*, *o* og *u*. Fransk og portugisisk bruker cedille for å markere at *c* uttales [s] når den står foran enten *a*, *o* og *u*: Dette er ofte i forbindelse med grammatiske endelser der disse vokalene inngår, mens roten slutter på en *c* som vanligvis uttales [s] – en uttale som skal beholdes i den videre bøyningen.

I tyrkiske språk representerer *c* alltid lyden [dʒ], mens den på indonesisk og malay allitd uttales tsj. 

## Koder for datamaskinen

## Alternative representasjoner av C

Fil:Semaphore Charlie.svg|Semaforflaggrepresentasjon av C
Fil:Sign language C.svg|C i amerikansk tegnspråk
Fil:LSF LettreC.jpg|C i fransk tegnspråk


## Se også
* С, en bokstav i det kyrilliske alfabetet

## Eksterne lenker
*
Biometri

:*For anvendelse av statistikk på områder innenfor biologi, se [[Biostatistikk]].*

**Biometri** er måling av biologiske mønstre. Biologiske mønstre kan være fysiologiske karaktertrekk (for eksempel fingeravtrykk) eller adferdsmønstre (for eksempel ganglag). 

## Bruksmåter
Biometri kan ved hjelp av elektronikk brukes på to måter. 
Den første er identifikasjon (*hvem er dette [[individ]]et?*), hvor et individs identitet fastslåes ved å sammenligne målte biologiske mønstre mot en database &ndash; en én-til-flere-sammenligning. 

Den andre er verifikasjon (*er denne personen den han hevder å være?*), som innebærer en én-til-én-sammenligning mellom målte biologiske mønstre og lagrede biologiske mønstre. 

Alle biometrisystemer kan brukes til verifikasjon, men de forskjellige biometrisystemer varierer i den grad de kan brukes til identifikasjon.

## Naturlig biometri
En av de eldste formene for biometri er den vi bruker mest &ndash; måling (gjenkjennelse) av ansikter. Ansiktsbiometri, som er lett og naturlig for mennesker, er imidlertid vanskelig for datamaskiner. 

## Vanlige mønstre
I biometriske systemer er følgende biologiske mønstre mest anvendt:

*Fingeravtrykk
*Håndavtrykk
*Håndgeometri
*Signatur
*DNA
*Stemme
*Netthinne
*Regnbuehinne
*Øreform
*Lukt
*Ganglag

## Eksterne lenker
* Nordic Biometrics Forum
* Danish Biometrics
* Biometric Consortium
* Biometrics Institute
* Avanti – independent non-profit web resource for biometrics
* IDEX ASA – Norsk leverandør av fingeravtrykkteknologi
* Steria – Norsk leverandør av integrerte løsninger for bruk av biometri
* Accenture – Totalleverandør av biometriske systemer over hele verden.
* Useful biometric links from Michigan State University
* Biometric Information Directory – Oversikt og lenker til 525 leverandører av biometriske produkter og tjenester
Namsos rockfestival

**Namsos rockfestival** er en festival som ble arrangert første gang i 2001 med drahjelp fra rundt hundre, lokale frivillige. Byen har fostret artister som Åge Aleksandersen, Terje Tysland og DDE og har mange yngre musikere som ennå ikke har rukket å slå an. Bandene på festivalen er en blanding av lokale band og band som er aktuelle nasjonalt.

I 2003 hadde festivalen over 1000 besøkende i løpet av den helgen den foregår. Festivalen er et samarbeidsprosjekt mellom Namdal Musikerlag, Lagre`Ungdomsklubb og Laviken Rock- og RusleClub, og skal lage liv og røre i lokalmiljøet. Festivalen er et viktig skritt på veien mot å realisere Namsos som Rock City.

Noen av bandene som har spilt på Namsos rockfestival er: Askil Holm, Nullskattesnylterne, Quintrophenia, Supervixen, Bjørn Berge, Gåte, Johndoe, J. R. Ewing, Span Dadafon, Doktor Batt Band og Amulet.

* Liste over band som har spilt på Namsos rockfestival

## Eksterne lenker
* Offisielle sider
Lister over norske filmer

I tillegg til **listene over norske filmer** basert på årstallet de ble utgitt (se malen til høyre) så finnes det også en liste over vinnere av Amandaprisen samt Norges kandidater til Oscar for beste fremmedspråklige film.



## Mest sette norske filmer
*Utdypende artikkel:* Bestselgende norske filmer 

Ti norske filmer har blitt sett av mer enn én million mennesker på kino. 

## Referanser
Bø

**Bø** er innmark på og omkring en gård. En bø er gjerne en inngjerdet åker eller eng, og er oftest dekket av gress. Det er et vanlig steds- og etternavn i Norge. Ordet forekommer ofte i sammensetninger eksempelvis Husabø og Sørebø. Det er en norsk kommune med dette navnet, Bø i Nordland, og en tidligere kommune, Bø i Telemark. Som etternavn er skriveformen Bøe vanligere.

## Etymologi

Bø kommer av gammalnorsk *bœr*, genitiv; *bœjar* eller *bjár*, flertall; *bœir*. Ordet betyr gård og forkommer også i formen *[[by]]* i betydningen bebygget område.

## Steder

### Kommuner og tettsteder
* Bø (Nordland) i Nordland
* Bø (Telemark), bygd og tidligere kommune i Telemark
* Bø i Tørdal (Telemark)

### Gårder
* Bø (Lom), en gård i nedre Bøverdalen i Lom
* Bø (Karmøy) i Karmøy
* Bø (Skånland) i Tjeldsund
* Bø (Randaberg) i Randaberg
* Bø (Hå) i Hå

## Andre betydninger

* **Bø!** &ndash; et utrop brukt for å skremme noen

## Personer
* Alisha Ilhaan Bø (f. 1997), kjent som Alisha Boe, skuespiller 
* Bjarne Bø (1907&ndash;1998), norsk skuespiller
* Finn Bø (1893&ndash;1962), norsk vise- og revyforfatter og journalist
* Johannes Thingnes Bø (f. 1993), norsk skiskytter 
* Olav Bø (1918&ndash;1998), norsk professor 
* Tarjei Bø (f. 1988), norsk skiskytter

## Referanser


## Se også
* Boe (andre betydninger)
* Bøe, alternativ skriveform
* Bøen, sentrumsområdet på Rjukan
Gjerdrum

**Gjerdrum** er en kommune på Romerike i Akershus fylke. I nord grenser den til Nannestad, i øst til Ullensaker, i sørøst og sør til Lillestrøm og i vest til Nittedal.

## Dagens kommune

I Gjerdrum bodde det rundt 6000 mennesker i 2011. Kommunen var da blant de raskest voksende i Norge, takket være beliggenheten mellom Oslo og Oslo lufthavn, Gardermoen. Utbyggingen foregikk i hovedsak i skogkanten mot Romeriksåsen; for det meste ble det bygget eneboliger, men fra 1990-tallet ble det også bygget en del leiligheter i kommunesenteret Ask. Folketallet i 4. kvartal 2022 var 7285.

## Formannskapsdistrikt

Gjerdrum ble formannskapsdistrikt 1. januar 1838. 

## Navnet
Kommunen har i likhet med sognet navn fra Gamle Gjerdrum gård (norrønt: *Gerðarvin*), hvor første leddet er genitiv av elvenavnet *Gerð* som igjen kommer fra *garðr* og betyr grense eller skille, og det siste leddet *vin* betyr slette eller eng. Navnet skulle da bety grenseelven, *gjerdeelven* eller elven som skiller eiendommene/markene.

## Kommunevåpen
Kommunevåpenet viser en stilisert skigard.

## Kirke
Gjerdrum kirke er korskirke i tre fra 1686.

## Geografi og klima

### Leirskred

Deler av kommunesenteret Ask ble 30. desember 2020 rammet av et stort kvikkleireskred som tok med seg flere bolighus i boligområdet Nystulia.

## Politikk

Se også utfyllende artikkel: Kommunestyrevalg i Gjerdrum.

### Kommunestyrevalget 2023

## Kultur
### Tusenårssted

Kommunens tusenårssted ligger utenfor Gjerdrum Kulturhus. Der er det montert en turbin fra Gjærmåa el-verk med vann rundt, som fungerer som en skulptur. Det står en informasjonstavle ved plassen, som forteller om turbinen, Gjermåa el-verk og samtidig informerer om at stedet er et tusenårssted.

### Gravhaugene på Torshov
Ved Torshov i Gjerdrum er det registrert 16 gravhauger av typen rundhauger og langhauger fra jernalderen. Disse er fordelt på seks lokaliteter og er godt bevart. Gården regnes som en av urgårdene i Gjerdrum og den store ansamlingen av gravhauger tyder på at gården kan ha vært et maktsenter i jernalderen. Gården fikk navnet Torshov i yngre jernalder eller vikingtid og vitner om at den kan ha blitt brukt som et rituelt samlingssted.

### Skole
I Gjerdrum ligger Gjerdrum barneskole, Veståsen barneskole og Gjerdrum ungdomsskole. Gjerdrum ungdomsskole vant Statens byggeskikkpris 2010 med følgende begrunnelse: *"Gjerdrum ungdomsskole er et arkitektonisk forbilde fordi den danner sted, har en utforming som peker inn i fremtiden og er godt planlagt."*

## Referanser


## Eksterne lenker
* 
* 
*  Kommunefakta Gjerdrum - Statistisk sentralbyrå 
*  Kulturminner i Gjerdrum på Kulturnett Akershus
Nannestad

**Nannestad** er en kommune i Osloregionen i Akershus fylke. Den grenser i nord mot Gran og Hurdal, i øst mot Eidsvoll og Ullensaker, i sør mot Gjerdrum, og i vest mot Nittedal og Lunner.

Tettstedene Maura, Åsgreina, Eltonåsen og Steinsgård ligger i Nannestad og utgjør sammen med Teigebyen de fem største tettstedene og boligområdene i Nannestad. Teigebyen (kommune- og administrasjonssentrum) blir ofte feilaktig kalt Nannestad.

Nannestad kommune er, sammen med Ullensaker kommune, vertskommune for Oslo lufthavn.

## Geografi og klima

## Befolkningsutvikling

## Politikk

Se også utfyllende artikkel: Kommunestyrevalg i Nannestad

### Kommunestyrevalget 2023

## Kirker i Nannestad
* Bjørke kirke fra 1697
* Nannestad kirke
* Holter kirke
* Stensgård kirke

## Referanser


## Eksterne lenker
* 
*  Nannestad kommunes hjemmeside
* 
*  Kommunefakta Nannestad - Statistisk sentralbyrå 
*  Kulturminner i Nannestad på Kulturnett Akershus
Aremark

**Aremark** er et tettsted og en kommune i Østfold fylke på Østlandet. Den grenser mot Sverige i øst. Ellers omgis den av de norske kommunene Marker i nord, Rakkestad i nordvest og Halden i vest/sørvest.

Haldenvassdraget strekker seg gjennom kommunen. Det er rundt 700 hytter i kommunen.

Folkeetymologien kobler navnet til den ene av to søstre, *Ida* og *Ara*, som stelte i stand hver sin bygd i grenseskogene. Trolig stammer navnet fra sammenkoblingen av navnet på sjøen *Are* og *Mark* som betyr skog.

Kommunen har sin egen idrettsforening, Aremark IF. De to mest populære sportene foreningen tilbyr er fotball og friidrett. Fotballseksjonen består av følgende lag G09, J15 og et A-lag. Kommunen har også egen svømmehall, som befinner seg i Furulund-anlegget. Dessuten tilbys BMX-bane, treningsbane med kastebur og to fotballanlegg. Det finnes idrettstilbud for alle aldre. I flere år frem til 2018 ble Elgfestivalen arrangert annet hvert år.


Fil:Ved Haldenvassdraget 4.jpg|Strømsfoss sluser
Fil:Tripperødbukta ved Aspern II.JPG|Aspern ved Tripperødbukta
Fil:Holmegil kirke.jpg|Holmgill kirke


## Geografi og klima
Aremarks høyeste punkt er Høgestang 275 moh, i søndre del av kommunen.

## Historikk
Aremark ble opprettet som eget formannskapsdistrikt i 1837. 1. juli 1903 ble kommunen delt, da Øymark ble skilt ut som selvstendig kommune. Aremark hadde 1&nbsp;881 innbyggere etter delingen, mens Øymark hadde 1&nbsp;832.  

## Tusenårssted
Aremarks tusenårssted er Furulund. Furulundområdet har samfunnshus med møterom og festsal, svømmehall og utendørs idrettsanlegg. Med umiddelbar nærhet til turløype, skole og sentrum blir stedet en naturlig møteplass for bygdefolket ved alle anledninger.

På stedet er det reist en Tusenårsportal i granitt, etter idé av Dag Due. Denne har inskripsjonen «I dag vil bli i går i morgen».

Kommunens tusenårstre ble plantet ved Aremark kirke.

## Politikk

Se også utfyllende artikkel Kommunestyrevalg i Aremark.

### Kommunestyrevalget 2023

## Vennskapsbyer
*  Vecpiebalga 

## Referanser




## Eksterne lenker
* 
* 
* Kommunefakta Aremark - Statistisk sentralbyrå
Hvaler (kommune)

**Hvaler** er en øykommune i Østfold fylke på Østlandet. Den ligger ytterst i Oslofjorden, på østsiden av fjorden, syd for Fredrikstad. Kommunen består av 833 øyer, holmer og skjær over 20&nbsp;m². Største tettsted er kommunesenteret Skjærhalden, som ligger på Kirkøy. Fra Skjærhalden til Fredrikstad er det ca. 28&nbsp;km. Kommunen passerte 4517 innbyggere i 2017. I den mest aktive ferieperiodenom sommeren er det cirka  personer i kommunen. Den største primærnæringen er fiske (i 1990 var 8 % av  yrkesaktive innen fiskeri). Utgårdskilen, Hvalers viktigste fiskerihavn, er den største fiskehavnen øst for Lindesnes.

Under den svenske invasjonen i 1814 ble Hvalerøyene okkupert av de svenske styrkene.

## Geografi

### Større øyer og øygrupper

* Akerøya 1,6&nbsp;km²
* Asmaløy 9,1&nbsp;km²
* Herføl  1,9&nbsp;km²
* Kirkøy 29,6&nbsp;km²
* Lauer 0,15&nbsp;km²
* Papper 2,1&nbsp;km²
* Nordre Sandøy 2,4&nbsp;km²
* Singløy 2,2&nbsp;km²
* Spjærøy 8,0&nbsp;km²
* Søndre Sandøy 4,2&nbsp;km²
* Tisler 0,4&nbsp;km²
* Vesterøy 15,2&nbsp;km²

:Se også Liste over øyer i Østfold.

Kommunenes høyeste punkt er *[[Bankerødkollen]]* på Vesterøy, 72,74 meter over havet.

### Klima

Hvaler er blant de steder i Norge som har flest soltimer.

### Naturtyper
I kommunen er det kartlagt 21 ulike naturtyper, fordelt på 200 lokaliteter. Mange av disse lokalitetene er gitt verdien «svært viktig» først og fremst på grunn av rødlistede karplanter.

## Kommunikasjon
Kommunen har fylkesveisamband (fylkesvei 108) til Fredrikstad. Sambandet, som kalles "Fastlandsveien", stod ferdig i 1971 og går  via bruer og fyllinger i sjøen fra Kråkerøy og Kjøkøy i Fredrikstad kommune til Vesterøy, Spjærøy og Asmaløy. Hvalertunnelen under Løperen til Kirkøy ble åpnet 2. oktober 1989. Det er båt- og fergesamband fra Skjærhalden til Nordre Sandøy, Søndre Sandøy, Herføl og Lauer, og rutebåt til Strömstad i Sverige.
## Tettsteder i Hvaler kommune

* Skjærhalden med  innbyggere er kommunens administrative sentrum. Hvaler kommune driver også et utstrakt interkommunalt samarbeid med Fredrikstad kommune.
*Rød med  innbyggere.
*Hauge med  innbyggere. 
*Utgård med  innbyggere.

## Severdigheter



**[[Kystmuseet Hvaler]]** ble etablert i 1971. I 1973 ble Nordgården på Dypedal, Spjærøy, kjøpt for å etablere et bygdetun på Hvaler. Nordgården var en typisk fiskerbondegård som senere ble kjøpt opp av stenindustrien før det igjen ble solgt til private. Museet har restaurert bygningene, og i hovedbygget er det nå kontorer. Utstillingene er i den gamle låven. Museets hovedfokus er den gamle kystkulturen og fiskerbonden, stenindustrien og fruktdyrking. Kystmuseet Hvaler er fra 2010 en avdeling under Østfoldmuseene.

## Politikk

Se også utfyllende artikkel: Kommunestyrevalg i Hvaler.

### Kommunestyrevalget 2023

## Referanser




## Litteratur
* Inger Jensen *Havet var leveveien. Hvaler bygdebok 1800-1940* Fredrikstad 1993 
* Åsmund Svendsen *Hvaler : en samtidshistorie : 1945-2000* Aschehoug 2010 ISBN 978-82-03-23807-9

## Eksterne lenker
* 
* Kommunefakta Hvaler - Statistisk sentralbyrå 
* 
* Øyriket Hvaler
Marker

**Marker** er en kommune Østfold fylke på Østlandet. Kommunen grenser mot Aremark, Indre Østfold, Rakkestad, Aurskog-Høland, og mot Sverige (Årjäng kommune). Europavei 18 går gjennom kommunen. Kommunesenteret er tettstedet Ørje. 

Landskapet domineres av de langstrakte innsjøene Rødenessjøen og Øymarksjøen. Ørjeelva mellom de to sjøene ble kanalisert i 1860.

De største attraksjonene i kommunen er Ørje fort, Basmo festning og Haldenkanalen med Kanalmuseet på Ørje Brug. Her er også et levende dampbåtmiljø drevet av stiftelsen DS Engebret Soot.

Marker ble opprettet 1. januar 1964 ved sammenslåing av Rødenes og Øymark kommuner. Rødenes hadde ved sammenslåingen 1 314 innbyggere, Øymark hadde 2&nbsp;091.

## Geografi og klima
Kommunen grenser i nord til Aurskog-Høland og strekker seg langs Haldenvassdraget og svenskegrensa ned til Aremark i sør. I vest grenser kommunen til Indre Østfold og Rakkestad. Kommunen krysses av europavei 18 gjennom kommunesenteret Ørje til Sverige.

De største innsjøene er Rødenessjøen og Øymarksjøen, som er forbundet ved Ørjeelva og sluser gjennom Ørje. I sørøst kommer en arm av innsjøen Store Le inn fra Sverige. Herfra er det mulig å bruke båt via Dalslands kanal til Vänern og videre via Göta kanal til Østersjøen eller Kattegat.

Kommunens høyeste punkt er Linnekleppen 326 moh, på grensa mot Rakkestad i sørvest.


Fil:Feiring av Dronningens hjemkomst; DS Turisten.JPG|Ørje sluser og DS «Turisten».
Fil:Rødenes 2006.jpg|Rødenessjøen. Skog, vann og kulturlandskap preger naturen.
Fil:Øymarksjøen 20.07.2013 19-04-16.JPG|Øymarksjøen.
Fil:Grenzstein 2.jpg|Marker har lang grense mot Sverige.
Fil:Basmo festning.JPG|Basmo festning
Fil:Søndre Kislebergmosen.jpg|Søndre Kislebergmosen


## Tettsteder
* Ørje

## Kirker
* Rødenes
* Klund
* Ørje
* Øymark

## Politikk

Se også utfyllende artikkel: Kommunestyrevalg i Marker.

### Kommunestyrevalget 2023

## Referanser




## Eksterne lenker
* 
* 
*  Kommunefakta Marker (Viken) - Statistisk sentralbyrå 
* 
*  Haldenvassdragets kanalmuseum/Østfoldmuseene
Hobøl

**Hobøl** er en bygd og en tidligere kommune i Østfold som den 1. januar 2020 ble slått sammen med fire andre kommuner til Indre Østfold. Kommunen grenset til Spydeberg og Våler kommuner i Østfold og Enebakk, Ski, Ås og Vestby i Akershus. 

De viktigste tettstedene i kommunen er Tomter, Knapstad og Ringvoll. Europavei 18 går gjennom kommunen, og Tomter og Knapstad er stasjoner på Østfoldbanens østre linje.

## Geografi og klima

## Tettsteder i gamle Hobøl kommune
* Tomter
* Knapstad
* Ringvoll

Kommunehuset til tidligere Hobøl kommune står på Elvestad. Øst-vest-forbindelsen E18 passerer gjennom Hobøl på Elvestad, det samme gjør fylkesvei 120 mellom Moss og Hurdal. Fylkesvei 120 passerer også tettstedene Ringvoll og Tomter. Innen for de arealene som tidligere utgjorde kommune ligger det tre barneskoler (Tomter, Knapstad og Ringvoll), en ungdomsskole (Knapstad) og syv barnehager.

## Historie

I eldre tider ble Hobølelva kalt *Mors*, betydningen er ikke kjent, men det har sannsynligvis sammenheng med navnet Mjær, innsjøen elven har sitt opphav fra. Etter elven ble dalføret opprinnelig kalt *Morsardalr*, og i yngre form *Mossedal*. Norges eldste bevarte norskspråklige brev, *[[Brev fra kong Filippus Simonsson ca. 1207–1217]]*, er fra kongen til «morsdølene».

## Politikk

### Kommunestyrevalget 2015

## Kjente hoblinger
* Christian Vilhelm Bergh (1814-1873), Norges første veidirektør
* Johan Anton Lippestad (1844-1913), norsk skolemann, leder for spesialskolene i Norge
* Emma Hjort (1858-1921), norsk pedagog og pleiehjemstifter
* Nordal Wille (1858-1924), professor i botanikk, styrer av Botanisk Hage i Oslo
* Didrik Arup Seip (1884-1963), professor i språkvitenskap, rektor ved Universitetet i Oslo 1937-1941
* Einar Lundeby (1914-2011), lingvist
* Signe Øye (f. 1945), politiker (Ap), stortingsrepresentant 1992-2009
* Jan Braathu (f. 1954), ambassadør
* Ingrid Bjørnov (f. 1963), musiker og underholder
* Magnus Jøndal (f. 1988), landslagsspiller i håndball

## Referanser

### Fotnoter


## Eksterne lenker
* Indre Østfold kommunes hjemmeside
* Hobøl - tidligere kommune - Store norske leksikon
* Kong Filippus Simonssons brev til Mossedølene ca. 1207-1217.
* Hobøl kirke
Råde

**Råde** er et bygdelag og en kommune i Østfold fylke på Østlandet. Den ligger mellom byene Moss, Sarpsborg og Fredrikstad, som den grenser til i nordvest (førstnevnte) og sørøst (sistnevnte) I tillegg har Råde grense mot Våler i nord, og i vest strekker kommunen seg utover Oslofjorden til Færder og Tønsberg. 

I tidligere tider var det vanlig å dele Råde inn i tre deler, Østbygda, Vestbygda og Onsøyfjerdingen. I moderne tid har kommunen fått tre tettsteder, Karlshus, Saltnes, og Missingmyr, der det fleste rådesokningene bor. Men det er også mye spredt bebyggelse over hele kommunen. 

Høyeste punkt er Danserfjella, 127,4&nbsp;moh. Råde kirke er fra 1185, mens stasjonsbyen Karlshus er administrasjonssenter og vokste fram ved åpningen av Østfoldbanen i 1879.

Råde kommune er posisjonert som et sentralt trafikknutepunkt i Østfold. Norges hovedinnfartsåre E6 går gjennom kommunen, det samme gjør Østfoldbanen, og Råde har egen jernbanestasjon. Moss lufthavn ligger på grensen mellom Råde og Moss.

## Geografi og klima

Det ble drevet kontinuerlige meteorologiske målinger i regi av Meteorologisk institutt i Råde i perioden 1933 − 1971. Høyeste og laveste registrerte temperaturer i perioden var henholdsvis 31,0 grader 21. juni 1970 og −34,7 grader 20. januar 1941.

## Politikk

Se også utfyllende artikkel: Kommunestyrevalg i Råde.

### Kommunestyrevalget 2023

## Organisasjon
Råde kommune er organisert etter Hovedutvalgsmodellen med fagområdene oppvekst- og kultur, omsorg og teknikk.

Administrativt er kommunens drift og forvaltning inndelt i 9 virksomheter og rådmannskontoret. Det er rådmannen som er den øverst administrative lederen i kommunen.

### Tjenester
I Råde er det totalt 7 barnehager, 2 kommunale og 5 private. Det er samordnet opptak, og frist for hovedopptaket er 
1. mars. Barnehageplass kan søkes hele året og tildeles fortløpende.

## Vennskapskommune
Forshaga kommun i Sverige er Råde kommunes vennskapskommune.

## Tettsteder i Råde kommune
* Karlshus
* Saltnes
* Missingmyr

## Bildegalleri

Fil:Karlshus 01 480px.JPG|Karlshus
Fil:Karlshus 02 480px.JPG|Karlshus gatebilde
Fil:Råde kirke 03 480px.JPG|Råde kirke
Fil:Råde Herredshus 01 480px.JPG|Råde herredshus


## Referanser




## Eksterne lenker
* 
* }
*   Kommunefakta Råde - Statistisk sentralbyrå
*  Råde kirke
Våler (Østfold)

**Våler** er en kommune i Østfold fylke på Østlandet. Kommunen er en av flere som grenser til Morsa-vassdraget med blant annet Vansjø og Hobølelva. Kommunesenteret heter Kirkebygden hvor man også finner herredshuset, idrettshallen Vålerhallen og ungdomsskolen. De tre andre sentrene i kommunen er Våk/Sperrebotn, Augerød/Rød og Svinndal.

Kommunen grenser til kommunene Moss, Råde, Sarpsborg, Skiptvet, Indre Østfold og Vestby.

I likhet med nabokommunene er Våler kjent som en av kommunene i Østfold som har ulv. Våler har også mye elg, og var kjent for sin hvite elg Albin som ble skutt under elgjakta i 2011.

## Geografi og klima
Kommunen ligger i småkupert terreng med det meste av arealet under 100 meter over havet. Terrenget stiger fra ca. 25 moh. ved Vansjø i sørvest til åskammer i nord og øst opp mot 150 til over 200 moh. Berggrunnen består for det meste av grunnfjellsbergarter som granittisk gneis, aluminiumsilikatgneis og amfibolgneis. Disse gir ikke særlig næringsrikt jordsmonn, men stedvis er det løsmasser av marine avsetninger som gir bedre dyrkingsjord, særlig rundt Kirkebygda, Svinndal og Teksnes.

Kommunens høyeste punkt er Taraldrudåsen, 225,7 moh, like ved grensa til Skiptvet i øst. 

## Tettsteder i Våler kommune

* Kirkebygden
* Våk
* Svinndal
* Augerød

## Politikk

Se også utfyllende artikkel: Kommunestyrevalg i Våler (Østfold).

### Kommunestyrevalget 2023

## Våler kirke

Våler kirke ligger i Kirkebygden, og er en middelalderkirke fra slutten av 1100-tallet.

## Tusenårssted

Kirkebygden er Våler kommunes tusenårssted.

## Litteratur
* 

## Referanser




## Eksterne lenker
* 
* 
* Kommunefakta Våler (Viken) - Statistisk sentralbyrå 
* Våler kirke
Rygge

**Rygge** er et landskap sør i Moss kommune i Østfold. Høyeste punkt er *Vardeåsen*, ikke mer enn 88&nbsp;moh.

Flere forskjellige skrivemåter for navnet Rygge har vært brukt, blant annet: Ryggiof, Rydiof, Ryghia, Røyghe, Ryggaa, Rygge. (For en mulig tolkning av navnet se under Rygjarbit.)

I Rygge ligger nå nedlagte Moss lufthavn, Rygge.

Tidligere Rygge kommune ble 1. januar 2020 slått sammen med Moss kommune.

## Geografi

### Klima

Henholdsvis høyeste og laveste registrerte temperaturer på Rygge målestasjon er 34,2 grader 3. august 1982 og −31,5 grader 10. februar 1985. Førstnevnte er også varmerekorden for Østfold fylke.

## Tettsteder i Rygge kommune
* Ekholt
* Halmstad
* Larkollen
* Øreåsen

## Politikk
### Kommunestyrevalget 2015

## Kjente innbyggere i Rygge

* Toppen Bech (f. 1939), redaktør, forfatter og programleder NRK
* Jon Michelet (f. 1944, d. 2018), redaktør og forfatter 
* Anne Enger (f. 1949), politiker (Sp), fylkesmann i Østfold 2004-2015
* Tor-Arne Solbakken (f. 1953), nestleder i LO 2009-2017, tidligere skytterkonge
* Karita Bekkemellem (f. 1965), stortingsrepresentant (Ap) 1989-2009, statsråd og næringslivsleder 
* Dagfinn Enerly (f. 1972), tidligere fotballspiller
* Henrik Oven (f. 1997), influenser
* Per Emil Grimstad (f. 1986)), skuespiller
* Ari Behn (f. 1972, d. 2019), forfatter

## Referanser


## Eksterne lenker
* Kultur i Rygge på kart fra Kulturnett.no
* Statistiske forhold for Rygge kommune - SSB.
* Rygge historielag
* Rygge Museum
* VisitRygge.no
Sande (Vestfold)

**Sande** er en bygd i Holmestrand kommune i Vestfold. Sande var tidligere en egen kommune nord i Vestfold fylke. Kommunen ble slått sammen med Holmestrand 1. januar 2020 til nye Holmestrand kommune. Sande grenser i nord til Drammen, i øst til Svelvik, og i sør og vest til byen Holmestrand. Høyeste punkt er *[[Presteseteråsen]]*, 570 moh. Her er gjort tallrike funn fra forhistorisk tid, blant annet fra Nøstvetkulturen i steinalderen.

Tettstedet Sande var administrasjonssenter i kommunen og hadde  innbyggere per 1. januar . Andre tettsteder i Sande er Galleberg, Klevjerhagen og Selvik.

## Utdanning
Sande har fire barneskoler: Haga skole nær Sande ungdomsskole i Sande sentrum, Galleberg skole på Galleberg, Selvik skole ved Sandebukta og Kjeldås skole nord i Sande. Sande videregående skole ligger også i Sande.

I forbindelse med kommunesammenslåingen med Holmestrand fra 2020 ble det planlagt en ny felles videregående skole beliggende i Sande, men dette er inntil videre lagt på is.

## Politikk
### Kommunestyrevalget 2015

## Tusenårssted
Sandes tusenårssted er Sande torg som er anlagt på den opprinnelige plassen foran jernbanestasjonen i Sande sentrum.

## Se også
* Sande kirke, langkirke i mur fra 1093
* Sande stasjon, jernbanestasjon på Vestfoldbanen, opprinnelig åpnet i 1881


File:Sande stasjon.jpg|Sande stasjon på Vestfoldbanen. Den nye stasjonen ble åpnet i 2001.
File:E18 Sande tollroad TRS 060715 002A.jpg|Bomstasjon på E-18 i Sande i Vestfold. Bomstasjonen er senere fjernet etter nedbetalt vei. 


## Referanser


## Eksterne lenker
* Sande i Vestfold - Store norske leksikon
* Historiske arkiver etter Sande kommune på Arkivportalen